એવી અફવા છે કે અર્જુનની ગાઢ મિત્ર અને હૃતિક રોશનની પૂર્વ પત્ની સુઝાન ખાન આ દંપતીના છૂટાછેડાનું કારણ છે. 45 વર્ષનો અર્જુન અને 47 વર્ષની મેહર જેસિયા બન્ને ભૂતપૂર્વ મોડેલ હતાં અને 1998માં લગ્ન કર્યાં હતાં. તેમને બે સંતાનો 16 વર્ષની માહિકા અને 13 વર્ષની માયરા છે. આ નિવેદનમાં જણાવ્યા મુજબ, ‘અમે હંમેશાં એકબીજાને પ્રેમ કરતાં રહ્યાં છીએ. અમે પરિવાર છીએ, એકબીજા પ્રત્યેનો અમારો પ્રેમ સદાય રહેશે, ખાસ કરીને અમારાં બાળકો માહિકા અને માયરા માટે. સંબંધોનો અંત આવે છે, પરંતુ પ્રેમ સદા જીવંત રહે છે.’